നിര്മാണത്തില് അപാകത ടാറിങ് പൂര്ത്തിയാകും മുമ്ബ് റോഡ് തകര്ന്നു ഓയൂര്: ടാറിങ് പൂര്ത്തിയാകുന്നതിനു മുമ്ബ് റോഡ് പൊളിഞ്ഞു തുടങ്ങി. ഇതോടെ ടാറിങ് ജോലികള് നാട്ടുകാര് തടഞ്ഞു. പൂയപ്പള്ളി പഞ്ചായത്തിലെ മരുതമണ്പള്ളി മഹാവിഷ്ണു ക്ഷേത്രം ചെപ്ര മുക്ക് റോഡില് കഴിഞ്ഞ ദിവസമാണ് ടാറിങ് തുടങ്ങിയത്. രണ്ട് കിലോ മീറ്റര് ദൂരം നാല് മീറ്റര് വീതിയില് ടാര് ചെയ്യുന്നതിനും ഇരുവശങ്ങളും കോണ്ക്രീറ്റ് ചെയ്യുന്നതിനായി എം.എല്.എ. ഫണ്ടില് നിന്ന് 30 ലക്ഷം രൂപ വകയിരുത്തിയാണ് കരാര് നല്കിയത്. കഴിഞ്ഞ ദിവസം ടാറിങ് പ്രവര്ത്തികള് ആരംഭിച്ചു്. എന്നാല് ഒരു കിലോമീറ്ററോളം ദൂരം ടാറിങ് നടത്തുകയും ചെയ്തു. എന്നാല് മഴ കാരണം രണ്ട് ദിവസം കഴിഞ്ഞ് ബാക്കി ഭാഗം ടാര് ചെയ്യാനെത്തിയപ്പോഴേക്കം മുമ്ബ് ടാര് ചെയ്ത ഭാഗം മിക്ക ഇടങ്ങളിലും ഇളകിത്തുടങ്ങി. വിവരംപ്രദേശവാസികള് ജനപ്രതിനിധികളെയും പഞ്ചായത്ത് അധികൃതരെയും അറിയിച്ചെങ്കിലും ആരും തിരിഞ്ഞു നോക്കിയില്ല. തുടര്ന്നു നാട്ടുകാര് നിര്മാണ പ്രവര്ത്തനങ്ങള് തടഞ്ഞു. പഞ്ചായത്ത് അധികൃതര് എത്തിയിട്ട് മാത്രം നിര്മാണം നടത്തിയാല് മതിയെന്നാണ് ജനങ്ങളുടെ ആവശ്യം.